

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD CRES**

**JEDINSTVENI UPRAVNI ODJEL**

**Povjerenstvo za provedbu**

**javnog natječaja**

KLASA: 112-01/25-01/4

URBROJ: 2170-4-03-02/4-25-4

U Cresu, 17. listopada 2025. godine

Povjerenstvo za provedbu javnog natječaja za prijam u službu na neodređeno vrijeme na radno mjesto Stručni suradnik za komunalno - stambeni sustav u Odsjek za komunalno - stambeni sustav i prostorno planiranje, temeljem članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" br. 86/08., 61/11., 4/18., 96/18., 112/19., 17/25.) objavljuje

**OBAVIJEST I UPUTE KANDIDATIMA**

**I. Opis poslova i zadataka**

Stručni suradnik za komunalno - stambeni sustav obavlja sljedeće poslove utvrđene Pravilnikom o unutarnjem redu Jedinstvenog upravnog odjela Grada Cresa ("Službene novine Grada Cresa" br. 6/25):

1. poslovi koji se odnose na obavljanje komunalnih djelatnosti, održavanje i izgradnju komunalnih objekata i uređaja, koordinaciju rada pravnih i fizičkih osoba koje obavljaju pojedine komunalne djelatnosti.

2. sudjeluje u pripremi prijedloga godišnjeg programa gradnje, te planova održavanja javne rasvjete i održavanja nerazvrstanih cesta, i prati provedbu.

3. sudjeluje u pripremi dokumentacije za nadmetanje za provođenje postupaka javne nabave.

4. sudjeluje u pripremi prijedloga odluka i provedbi poslova koji se odnose na uređenje prometa na području Grada Cresa.

5. izrađuje prijedlog godišnjeg plana održavanja pomorskog dobra u općoj uporabi te prati provedbu plana održavanja pomorskog dobra.

6. poslovi koordinacije i praćenje izvođenja radova vezanih za gradske investicije i vođenje evidencije o investicijama.

7. obračun i izdavanje rješenja o komunalnom doprinosu i naknade za zadržavanje nezakonito izgrađene građevine u prostoru i vođenje evidencije.

8. poslovi vezani uz propise koji se odnose na zaštitu od požara, civilnu zaštitu, te zaštitu i spašavanje.

9. drugi poslovi utvrđeni zakonom i drugim općim propisima, općim aktom Gradskog vijeća ili pojedinačnim aktom ili nalogom gradonačelnika, pročelnika ili voditelja odsjeka.

**II. Podaci o plaći**

Sukladno Zaključku gradonačelnika Grada Cresa KLASA: 120-01/24-01/2, URBROJ: 2170-4-02-25-4 od 28. travnja 2025. godine te Odluke o koeficijentima za obračun plaće službenika i namještenika („Službene novine Grada Cresa“ br. 3/23), plaću stručnog suradnika za stambeno - komunalni sustav čini umnožak osnovice za obračun plaća u bruto iznosu od 672,19 eura i koeficijenta koji iznosi 2,69, uvećano za 0,5% za svaku navršenu godinu radnog staža.

**III. Prethodna provjera znanja i sposobnosti**

Za kandidate prijavljene na natječaj koji ispunjavaju formalne uvjete natječaja provest će se testiranje i intervju radi prethodne provjere znanja i sposobnosti.  
Prethodna provjera znanja i sposobnosti obavlja se putem:  
– pisanog testiranja  
– intervjua

**1. Pravni izvori za pripremu kandidata za pisano testiranje**

- Zakon o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.)

- Zakon o komunalnom gospodarstvu ("Narodne novine" br. 68/18., 110/18., 32/20., 145/24.)

- Zakon o gradnji ("Narodne novine" br. 153/13., 20/17., 39/19., 125/19., 145/24.)

**2. Pravila prethodne provjere znanja**

– po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

- pisano testiranje traje 30 minuta

- za vrijeme pisanog testiranja nije dopušteno: koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se provjera odvija, razgovarati s ostalim kandidatima niti na bilo koji drugi način remetiti koncentraciju kandidata.

– kandidati koji će se ponašati neprimjereno ili prekršiti jedno od gore navedenih pravila, biti će udaljeni s testiranja, a njihov rezultat i rad povjerenstvo neće bodovati.

- na pisanom testiranju moguće je ostvariti ukupno 10 bodova

– smatra se da je kandidat uspješno položio test ako je na pisanom testiranju ostvario najmanje 50% bodova (5 bodova)

– s kandidatima koji uspješno polože test provest će se intervju

- Povjerenstvo provodi intervju na način da kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave, a na intervjuu kandidati mogu ostvariti do 10 bodova. Smatra se da je kandidat uspješno položio intervju ukoliko je ostvario najmanje 5 bodova.

– kandidati koji su pristupili testiranju imaju pravo uvida u rezultate provedenog postupka.

**3. Vrijeme i mjesto održavanja testiranja**

Obavijest o vremenu održavanja prethodne provjere znanja i sposobnosti kandidata biti će objavljena najkasnije 5 dana prije testiranja, na službenoj web-stranici Grada Cresa [www.cres.hr](http://www.cres.hr/) i na oglasnoj ploči Grada Cresa na adresi Creskog statuta 15, 51557 Cres, prizemlje.

Nakon provedenog pisanog testiranja i intervjua, Povjerenstvo utvrđuje rang listu kandidata prema ukupnom broju bodova te Pročelniku Jedinstvenog upravnog odjela dostavlja Izvješće o provedenom postupku i rang listu kandidata.

Pročelnik Jedinstvenog upravnog odjela Grada Cresa donosi rješenje o prijmu u službu izabranog kandidata, najkasnije u roku od šezdeset dana od isteka roka za podnošenje prijava na javni natječaj. Rješenje o prijmu u službu izabranog kandidata dostavlja se kandidatima prijavljenim na natječaj javnom objavom u skladu sa Zakonom o službenicima i namještenicima u lokalnoj i područnoj (regionalnoj) samoupravi.

Kandidat koji nije primljen u službu može podnijeti žalbu Gradonačelniku Grada Cresa u roku od 15 dana od dana dostave rješenja, na adresu GRAD CRES, GRADONAČELNIK, Creskog statuta 15, 51557 Cres. Žalba odgađa izvršenje rješenja o prijmu u službu na određeno vrijeme.

**POVJERENSTVO ZA PROVEDBU NATJEČAJA**